एक हफ्ते से गायब व्यक्ति का शव भाखड़ा नहर में मिला
सिरसा | करीबएक सप्ताह पूर्व क्षेत्र के गांव केवल से गायब हुए व्यक्ति का शव शुक्रवार की शाम को भाखड़ा नहर से मिला है। आसपास के लोगों ने पुलिस को सूचित कर शव के बारे में बताया। गांव केवल निवासी करीब 40 वर्षीय बलदेव सिंह पुत्र बलबीर सिंह, जोकि खेतीबाड़ी करता था। परिजनों के मुताबिक बलदेव सिंह करीब एक सप्ताह पूर्व खेतों में काम करने के लिए गया था। प्यास लगने पर पानी पीने के लिए जब वह भाखड़ा नहर में उतरा तो पैर फिसलने से वह पानी में डूब गया। उन्होंने पहले अपने स्तर पर उसकी तलाश की, लेकिन कहीं कोई सुराग नहीं लगा। इसके बाद पुलिस को उसके गायब होने की शिकायत दी। शव मिलने के बाद पुलिस ने ही परिजनों को पहचान के लिए सूचना दी थी।
hin_Deva hin_Deva